1. **Pielikums**

**Būvuzraudzības pakalpojums projekta “Sabiedriskās tualetes ierīkošana un inženiertīklu izbūve Koknesē, Aizkraukles novadā” ietvaros, identifikācijas Nr. ANP-2023/5**

**Tehniskā specifikācija**

**1.Informācija par iepirkuma priekšmetu.**

**Būvuzraudzības pakalpojums** jāveic saskaņā ar SIA “Royal Būve”, reģ. nr. 44103077246 izstrādes procesā esošo būvprojektu (Paskaidrojuma rakstu); BIS: [TMP-661893-166430](https://bis.gov.lv/bisp/lv/portal/bis_cases/661893/documents) “Sabiedriskās tualetes ierīkošana un inženiertīklu izbūve pie Kokneses estrādes, Koknesē, Aizkraukles novadā

 Būvdarbi – iepirkuma “Projektēšana un būvdarbi objektā “Sabiedriskās tualetes ierīkošana un inženiertīklu izbūve Koknesē, Aizkraukles novadā”, identifikācijas Nr. AND 2022/69” būvdarbi, turpmāk – Darbi, atbilstoši SIA “Royal Būve”, reģ. nr. 44103077246 izstrādes procesa esošajam būvprojektam (Paskaidrojuma rakstam); BIS: [TMP-661893-166430](https://bis.gov.lv/bisp/lv/portal/bis_cases/661893/documents)

**2. Līguma izpildes termiņš**

2.1.Būvdarbu veicējs – **SIA “Royal Būve”, reģ. nr. 44103077246**

2.2.Plānotais būvdarbu izpildes laiks: **līdz 2023. gada 31. maijs vai līdz pilnīgai līguma saistību izpildei,** neskaitot iespējamās tehnoloģiskās pauzes būvniecībai nepiemērotu klimatisko apstākļu dēļ, vai līgumā paredzētos gadījumos.

2.3.Būvuzraudzība jāveic līdz pilnīgai būvdarbu līguma izpildei (nodošanai ekspluatācijā).

**3. Būvuzraudzības darba uzdevums:**

3.1. Būvuzraudzība jāveic saskaņā ar Būvniecības likumu, Ministru kabineta 19.08.2014. noteikumu Nr.500 “Vispārīgie būvnoteikumi” un citu saistošo normatīvo aktu prasībām.

3.2. Jānodrošina regulāra būvniecības procesa uzraudzība – tas ir Būvdarbu uzraudzība jāveic saskaņā ar būvuzraudzības plānu, kad vien tiek veikti būvdarbi, ja nepieciešams, arī ārpus normālā darba laika un brīvdienās.

3.3. Būvuzraugam ir saistoši pasūtītāja pārstāvja, būvvaldes vai būvinspektora norādījumi par būvuzraudzības jautājumiem, ja tie tiek doti saskaņā ar LR būvniecības tiesību aktu un/vai būvprojekta nosacījumiem.

3.4. Būvuzraugs paraksta saistību rakstu saskaņā ar Ministru kabineta 19.08.2014. noteikumam Nr.500 “Vispārējie būvnoteikumi”.

3.5. Pēc pasūtītāja pārstāvja pieprasījuma atbildīgajam būvuzraugam jāierodas nekavējoties, ne ilgāk kā 14 stundu laikā.

3.6. Būvuzraugam jākontrolē un ikmēneša atskaitē jānorāda būvdarbos pielietoto materiālu atbilstība būvuzņēmēja iepirkuma piedāvājumam, kā arī ekvivalento materiālu pielietošana, ja tādi uzrādīti būvuzņēmēja iepirkuma piedāvājumā.

3.7. Ja būvdarbu laikā rodas situācijas, kas apdraud būvdarbu kvalitāti, termiņus, izmaksas, satiksmes drošību, vai ir pretrunā ar tiesību aktos izvirzītajām prasībām, Būvuzraugam ir nekavējoties jāziņo Pasūtītājam (projekta vadītājam) un jāpieņem lēmums par apdraudējuma vai problēmas novēršanu.

3.8. Ja Būvuzraudzības veikšanai nepieciešamie lēmumi pārsniedz līgumā atrunātās pilnvaras, Būvuzraugam jāsagatavo dokumentācija un pēc Pasūtītāja uzaicinājuma jāpiedalās sanāksmēs.

3.9. Būvuzraugam savlaicīgi pirms konkrēto darbu veikšanas jāpārbauda būvprojekta risinājumu kvalitāte un to atbilstība situācijai dabā.

**4. Prasības Būvuzraugam:**

4.1. Būvuzraugam ir šādi pienākumi:

4.1.1.pirms būvdarbu uzsākšanas izstrādāt **būvuzraudzības plānu;**

4.1.2. pārbaudīt, vai būvdarbu veicēja rīcībā ir būvdarbu veikšanai nepieciešamā dokumentācija;

4.1.3.iepazīties ar Pasūtītāja un Būvuzņēmēja, kā arī ar atsevišķu būvdarbu veicējiem (ja tādi ir iesaistīti būvdarbu veikšanā) līguma nosacījumiem attiecībā uz būvdarbu apjomu un izpildi;

4.1.4.pārbaudīt, vai pirms būvdarbu uzsākšanas ir izpildīti būvdarbu sagatavošanas nosacījumi;

4.1.5.pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;

4.1.6.pārbaudīt būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību būvprojektam;

4.1.7.piedalīties un kontrolēt paraugu noņemšanu būvmateriālu un būvdarbu kvalitātes pārbaudei;

4.1.8.pārbaudīt veikto būvdarbu apjomus;

4.1.9.pārbaudīt būvobjektu, kā arī izbūvēto konstrukciju un inženiersistēmu atbilstību būvprojekta risinājumiem;

4.1.10.izdarīt ierakstus būvdarbu žurnālā, tai skaitā par būvobjekta pārbaudēs konstatētiem trūkumiem un būvdarbu vadītāja prombūtni;

4.1.11.objekta foto fiksācija pirms konkrēto darbu uzsākšanas, darbu izpildes laikā un pēc darbu pabeigšanas (progresa apraksts attiecībā pret iepriekšējo atskaites periodu), saglabājot informāciju elektronisko datu nesējā;

4.1.12.ierasties būvlaukumā pēc pasūtītāja, autoruzrauga, būvdarbu veicēja, būvinspektora vai citas būvvaldes amatpersonas pirmā uzaicinājuma;

4.1.13.piedalīties izpildīto būvdarbu pieņemšanā, tai skaitā kontrolēt darbu izpildes kvalitāti;

4.1.14.pieņemt tikai tos darbus, kas izpildīti atbilstoši būvprojektam un normatīvajos aktos noteiktajām prasībām;

4.1.15.izskatīt un saskaņot starpmaksājumus Būvuzņēmējam;

4.1.16.pārbaudīt darba apjomu faktisko izpildi saskaņā ar Līguma Darba apjomu tabulām;

4.1.17.kontrolēt būvdarbu žurnālā ierakstīto norādījumu izpildi;

4.1.18.ziņot pasūtītājam un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojekta;

4.1.19. nekavējoties izziņot strādājošo evakuāciju no būvlaukuma ugunsgrēka izcelšanās vai eksplozijas draudu gadījumā un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;

4.1.20.sagatavot un iesniegt būvvaldē nepieciešamos dokumentus saskaņā ar speciālajiem būvnoteikumiem;

4.1.21.piedalīties būves pieņemšanā ekspluatācijā;

4.1.22. informēt attiecīgo būvvaldi, ja būvobjekta ekspluatācija ir uzsākta patvaļīgi;

4.2.Būvuzraugam ir šādas tiesības:

4.2.1.pieprasīt no pasūtītāja un būvdarbu veicēja jebkurus būvprojekta dokumentus, lai iegūtu precīzu pārskatu par būvdarbu gaitu un būvdarbu izpildi atbilstoši būvprojektam un, ja nepieciešams, par būvdarbu izpildītāju kvalifikāciju;

4.2.2.pieprasīt uzbūvēto konstrukciju un segto darbu atsegšanu, ja turpmākā darbu izpildes procesā rodas pamatotas šaubas par kāda darba izpildes kvalitāti un atbilstību būvprojektam;

4.2.3.ja konstatētas patvaļīgas atkāpes no būvprojekta vai netiek ievērotas Latvijas būvnormatīvos vai darba aizsardzību, vides aizsardzību un ugunsdrošību regulējošajos normatīvajos aktos noteiktās prasības, pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi pasūtītājam, būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus;

4.2.4.ierosināt atbildīgā būvdarbu vadītāja, kā arī atsevišķo darbu būvdarbu vadītāju būvprakses sertifikāta apturēšanu vai anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi.

*Pretendenta likumīgais pārstāvis vai pilnvarotā persona* \_\_\_\_\_\_\_\_\_\_\_\_\_\_\_

Datums